laion/Wikipedia-Exotic huggingface dataset:
არაბეული შავი

არაბეული შავი, არაბოული, არაბეული — ქართული აბორიგენული წითელყურძნიანი საღვინე ვაზის ჯიში რაჭიდან. ზრდასრული ფოთოლი მცირე ზომისაა, მომრგვალო ფორმის, სამ-ხუთნაკვთიანი. ფოთლის ქვედა მხარე ოდნავაა შებუსული. ყვავილი ორსქესიანია. მტევანი მცირე ან საშუალო ზომისაა, ცილინდრული ან ცილინდრულ-კონუსური ფორმის, ფრთიანი, საშუალო სიკუმსის ან თხელი. მარცვალი საშუალო ზომის ან მსხვილია, მომრგვალო, შავად შეფერილი. კანი სქელი აქვს, საშუალო სიმკვრივის, ცვილისებრი ფიფქით უხვად დაფარული. რბილობი მკვრივია, ხორციანი და ოდნავ წვნიანი. წვენი შეუფერავია. არაბეული შავი საშუალო ზომით და საშუალომოსავლიანობით ხასიათდება. სრულ სიმწიფეშისექტემბრის ბოლოს შედის. სავეგეტაციო პერიოდის ხანგრძლივობა კვირტის გაშლიდან სრულ დამწიფებამდე საშუალოდ 158 დღეა. მტევნის წონა დაახლოებით 146 გრამია, საჰექტარო მოსავლიანობა — 5.5-6.6 ტონა. ყურძნის სრული სიმწიფის პერიოდში მისი შაქრიანობა აღწევს 19-20%-ს, მჟავიანობა — 6.7-9.1 გ/ლ-ს. მიიღება სუფრის წითელი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 45
არგვეთულა საფერე

არგვეთულა საფერე, კობახიძის საფერე, არგვეთულა შავი — ქართული აბორიგენული წითელყურძნიანი საღვინე ვაზის ჯიში იმერეთიდან. არგვეთულა საფერეს წარმოშობა XIX საუკუნეს უნდა მიეკუთვნებოდეს. როგორც სახელწოდებიდან ჩანს იგი თავიდანვე საჩხერის სოფელ არგვეთაში უნდა ყოფილიყო გავრცელებული. მეცნიერები ვარაუდობენ, რომ ეს ჯიში ზემო იმერეთში შემოუტანიათ. ამას ჯიშის სინონიმიც ადასტურებს — კობახიძის საფერე, რაც შემომტანის გვარს უნდა მიანიშნებდეს. ზრდასრული ფოთოლი საშუალო ზომისაა, მომრგვალო ფორმის, სამნაკვთიანი, მცირედ დანაკვთული, ზოგჯერ თითქმის მთლიანი. ფოთლის ქვედა მხარე სქლადაა დაფარული ქეჩისებრად. ყვავილი ორსქესიანია. მტევანი საშალო ზომისაა, ცილინდრული ფორმის, ხშირად მხრიანი, საშუალო სიკუმსის ან საკმაოდ თხელი. მარცვალი საშუალო ზმოის აქვს, მომრგვალო, იშვიათად ოდნავ ოვალური, შავი ფერის, ცვილისებრი ფიფქით უხვად დაფარული. სქელკანიანია. რბილობი წვნიანი და მდნარი აქვს, სასიამოვნო მომჟავო გემოთი. არგვეთულა საფერე საკმაოდ კარგი ზრდით ხასიათდება. სრულ სიმწიფეში ოქტომბრის პირველ ნახევარში შედის. სავეგეტაციო პერიოდი კვირტის გაშლიდან სრულ სიმწიფემდე 170-173 დღეა. მტევნის წონა 135-150 გრამია, საჰექტარო მოსავლიანობა — 10.2 ტონა. ყურძნის სრული სიმწიფის პერიოდში მისი შაქრიანობა აღწევს 18-19%-ს, ხოლო მჟავიანობა — 6-7 გ/ლ-ს. მიიღება ნაკლებად სხეულიანი, ალკოჰოლის მცირე შემცველობის სუფრის წითელი ღვინო. ძირითადად იყენებენ ისეთ ჯიშებთან კუპაჟში, როგორებიცაა: მგალობლიშვილი, ძელშავი და ადანასური. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 45
არქაული

აზნაურა — ქართული აბორიგენული ვარდისფერყურძნიანი სასუფრე ვაზის ჯიში ჰერეთიდან. გავრცელებულია აზერბაიჯანის ტერიტორიაზე (ისტორიულ ჰერეთში), სოფელ მთისძირში. მტევნები დიდი ზომისაა, ცილინდრული ფორმის. მარცვალი მსხვილია, მომრგვალო, ვარდისფერი. რბილობი ხორციანი აქვს, წვენი — ტკბილი და უფერული, სასიამოვნო გემოთი და მკვეთრად გამოხატული ჯიშური არომატით. მტევნის წონა 600-2000 გრამს შორის მერყეობს. არქაული ძლიერი ზრდისა და უხვმოსავლიანია. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 48
ჰენიჩესკა-ჰირკა

ჰენიჩესკა-ჰირკა (უკრ. Генічеська Гірка) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 495 კაცს შეადგენდა. სოფლის ამინდი
ჰორდიენკივცი

ჰორდიენკივცი (უკრ. Гордієнківці) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 141 კაცს შეადგენდა. სოფლის ამინდი
დოჰმარივკა (ჰენიჩესკის თემი)

დოჰმარივკა (უკრ. Догмарівка) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 1071 კაცს შეადგენდა. სოფლის ამინდი
დრაჰომანოვე

დრაჰომანოვე (უკრ. Драгоманове) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 135 კაცს შეადგენდა. სოფლის ამინდი
ზაპოროჟეცი (ჰენიჩესკის რაიონი)

ზაპოროჟეცი (უკრ. Запорожець) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 7 კაცს შეადგენდა. სოფლის ამინდი
ზელენე (ჰენიჩესკის რაიონი)

ზელენე (უკრ. Зелене) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 504 კაცს შეადგენდა. სოფლის ამინდი
ზელენი-ჰაი (ჰენიჩესკის რაიონი)

ზელენი-ჰაი (უკრ. Зелений Гай) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 0 კაცს შეადგენდა. სოფლის ამინდი
ლიუბლინკა

ლიუბლინკა (უკრ. Люблинка) — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 103 კაცს შეადგენდა. სოფლის ამინდი
Nebo CCCP

Nebo CCCP — რუსულენოვანი ალტერნატიული როკ ჯგუფი, რომელიც 2002 წელს დაარსდა თბილისში. ჯგუფმა პირველი ალბომი Personal Sky ჩაწერა, რომელიც გაყიდვაში არ გამოსულა. 2004 წელს მეორე ალბომი “Nasha Post Lubov” გამოვიდა და გადაიღეს ვიდეო კლიპი სიმღერაზე “Na Krishe” (On the Roof). 2005 წელს ბასისტი ალექს კორვინიძე შეცვალა გიო კორძახიამ და ამავე წელს გამოვიდა ჯგუფის მესამე ალბომი “Samalioti”, ხოლო სიმღერებზე “Takie Kak Mi” (The Ones Like Us) და “Parashuti” ჯგუფმა გადაიღო კლიპები. 2006 წელს ჯგუფმა გამოუშვა რიგით მეოთხე ალბომი “Konec Getto?” და 2009 წელს ალბომი “Pisma” (Letter). 2009 წელს ჯგუფი დაიშალა და კოტე კალანდაძემ, გიორგი კორძაიამ და დიმიტრი ოგესიანმა შექმნეს ინგლისურენოვანი ჯგუფი Lady Heroine. კოტე კალანდაძე — ვოკალი და გიტარა ნიკა ბუზალაძე — გიტარა გიო კორძახია — ბასი დიმა ოგესიანი — დრამი ალექს კორვინიძე — ბასი Personal Sky (გაყიდვაში არ გამოსულა) Nasha Post Lubov (Our Post Love) — 2004 Samalioti — 2005 Konec Getto? EP — 2006 Pisma (Letters) — 2009 Last.fm კოტე კალანდაძე ქართული როკ მუსიკის შესახებ - radiotavisupleba.ge ↑ კოტე კალანდაძე - მუსიკოსი კინოკამერით ↑ Georgian Underground - Nebo CCCP ↑ Georgian Underground - Nebo CCCP
ასპინძურა შავი

ასპინძურა შავი — ქართული აბორიგენული წითელყურძნიანი საღვინე ვაზის ჯიში ზემო ქართლიდან. ამ ჯიშის ძველი სახელწოდება დაკარგულია. ამჟამინდელი სახელი კი მხოლოდ იმიტომ დაერქვა, რომ იგი გვხვდება ასპინძის მუნიციპალიტეტის სოფლებში: ტოლოში, ხიზაბავრა და ოშორა. აგრეთვე ძველ ნასოფლარებზე ასი, ასორმოცდაათწლიანი ძირების სახით. ზრდასრული ფოთოლი საშუალო ზომისაა, მომრგვალო, ხუთი, იშვიათად სამნაკვთიანი. ფოთლის ქვედა მხარე შეუბუსავია და მხოლოდ ძარღვებია დაფარული თხელი ჯაგრისებრი შებუსვით. ყვავილი ორსქესიანია. მტევანი დიდი ზომისაა, ცილინდრული ან ცილინდრულ-კონუსური ფორმის. კუმსი და საშუალო სიკუმსისაა, იშვიათად კი თხელი. მარცვალი მსხვილია, მომრგვალო, შავი, იასამნისფერი ელფერით. თხელკანიანია, ცვილისებრი ფიფქით ოდნავ დაფარული. რბილობი ხორციანი და წვნიანი აქვს, გემო ჰარმონიული და სასიამოვნო. ვაზი ძლიერი ზრდისაა. სრულ სიმწიფეში ოქტომბრის შუა რიცხვებში შედის. სავეგეტაციო პერიოდი კვირტის გაშლიდან სრულ სიმწიფემდე 150-165 დღეა. მტევნის წონა 100-300 გრამია, საჰექტარო მოსავლიანობა — 14.0-17.0 ტონა. ყურძნის სრული სიმწიფის პერიოდში მისი შაქრიანობა აღწევს 18-20%-ს, ხოლო მჟავიანობა — 8-9 გ/ლ-ს. მიიღება კარგი ხარისხის, ინტენსიურად შეფერილი, ჰარმონიული, სუფრის წითელი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 48
ასურეთული თეთრი

ასურეთული თეთრი — ქართული აბორიგენული თეთრყურძნიანი საღვინე ვაზის ჯიში ქართლიდან. ზრდასრული ფოთოლი საშუალო ზომისაა, მცირედ ან ძლიერ დანაკვთული. ფოთლის ქვედა მხარე დაფარულია ხშირი აბლაბუდისებრი შებუსვით. ყვავილი ორსქესიანია. მტევანი საშუალო ზომისაა, კონუსური ფორმის, თხელი ან საშუალო სიკუმსი. გვხვდება დატოტვილი მტევნებიც. მარცვალი საშუალო ზომისაა, მრგვალი, მოყვითალო-მომწვანო ფერის, კანი საშუალო სისქის აქვს, ცვილისებრი ფიფქით ძლიერ დაფარული. რბილობი ხორციანი და წვნიანია, სასიამოვნო ტკბილი გემოთი. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 48
სეიტო მაცუმოტო

სეიტო მაცუმოტო (松本 清張; დ. 21 დეკემბერი, 1909 — გ. 4 აგვისტო, 1992) — იაპონელი მწერალი, დიდი წვლილი მიუძღვის იაპონიაში დეტექტივის ჟანრის პოპულარიზაციაში. 40-წლიანი ლიტერატურული მოღვაწეობის მანძილზე მაცუმოტომ 450-ზე მეტი ნაშრომი გამოაქვეყნა. მისი შემოქმედება ისტორიულ რომანებსა და არამხატვრულ ტექსტებსაც მოიცავდა, თუმცა საერთაშორისო ცნობადობა სწორედ დეტექტიური ჟანრის წიგნებმა მოუტანა. 1960-იან წლებში მაცუმოტო იაპონიაში ყველაზე მაღალშემოსავლიანი ავტორი გახდა, მისი წიგნები კი ბესტსელერის სტატუსს ატარებდნენ. 1952 წელს ავტორს აკუტაგავას პრემია მიენიჭა, 1957 წელს კი იაპონიის მისტიკოს მწერალთა ჯილდო მიიღო. 1963-1971 წლებში მაცუმოტო იაპონიის მისტიკოს მწერალთა ორგანიზაციის პრეზიდენტი იყო. დაიბადა კიუსიუზე, კიტაკიუშუს პრეფექტურის ქალაქ კოკურაში. მისი ნამდვილი სახელი კიოჰარუა, „სეიტო“ კი მისი სახელის სიმბოლოების ჩინურ-იაპონური შეთანხმებაა. იგი ოჯახში ერთადერთი ბავშვი იყო. დაწყებითი სკოლის დამთავრების შემდეგ კომუნალურ კომპანიაში მუშაობდა. მოგვიანებით იგი გაზეთ The Asahi Shimbun-ის სარეკლამო განყოფილებაში დასაქმდა, მეორე მსოფლიო ომის დაწყების შემდეგ კი სამედიცინო კორპუსში მსახურობდა. ომის დიდი ნაწილი კორეაში გაატარა, მისი დასრულების შემდეგ კი გაზეთში განაახლა მუშაობა და 1950 წელს ტოკიოს ოფისშიც გადაინაცვლა. მიუხედავადავ იმისა, რომ არც საშუალო სკოლაში უვლია და არც უნივერსიტეტში, მაცუმოტო საკმაოდ განათლებული იყო. თინეიჯერობის პერიოდში იგი აკრძალულ რევოლუციურ ბროშურებს კითხულობდა, რითაც მემარცხენე მოძრაობისადმი მხარდაჭერას გამოხატავდა. გაბრაზებულმა მამას მას მთელი წიგნების კოლექციაც კი დაუწვა. მაცუმოტოს ლიტერატურული დებიუტი 1959 წელს საგაზეთო კონკურსში მოთხრობის გამოქვეყნებით შედგა, რომლითაც მან მესამე ადგილი მოიპოვა. ექვსი წლის შემდეგ მან გაზეთში მუშაობდა შეწყვიტა, რათა მთელი დრო მწერლობისთვის დაეთმო. Salem Press: Survey of Seichō Matsumoto Brief biography of Matsumoto Seichō Matsumoto Seichō Memorial Museum Matsumoto Seicho obituary by James Kirkup Seicho Matsumoto დაარქივებული 2022-08-29 საიტზე Wayback Machine. Japan Society UK review of Pro Bono დაარქივებული 2016-03-30 საიტზე Wayback Machine. Pro Bono mentioned in the Los Angeles Times, August 14, 2012, The Reading Life: Vacation reading ↑ 1.0 1.1 BD Gest' <a href="https://wikidata.org/wiki/Track:Q2876969"></a> ↑ 2.0 2.1 2.2 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Česko-Slovenská filmová databáze — 2001. <a href="https://wikidata.org/wiki/Track:Q3561957"></a> ↑ 4.0 4.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ http://www.bunshun.co.jp/shinkoukai/award/akutagawa/list.html ↑ http://www.mystery.or.jp/prize/detail/10101 ↑ https://www.kodansha.co.jp/award/description/yoshikawa_bg_history.html ↑ https://bungakushinko.or.jp/award/kikuchi/list.html
ვლადისლავ შპილმანი

ვლადისლავ შპილმანი (დ. 5 დეკემბერი, 1911 გ. 6 ივლისი, 2000) — ებრაული წარმოშობის პოლონელი პიანისტი და კომპოზიტორი. მის ბიოგრაფიაზეა დაფუძნებული რომენ პოლანსკის 2002 წლის ფოლმი „პიანისტი“. შპილმანი ფორტეპიანოზე დაკვრას ბერლინისა და ვარშავის მუსიკალურ აკადემიებში სწავლობდა. იგი პოლონეთში ცნობილი სასცენო და რადიო შემსრულეველი გახდა. ქვეყანაში ნაცისტური გერმანიის შეჭრის შემდეგ შპილმანი ორი წელი მიმალვაში იმყოფებოდა. მას დაეხმარა გერმანელი ოფიცერი, ვილმ ჰოზენფილდი, რომელიც ნაციზმის წინააღმდეგი იყო. მეორე მსოფლიო ომის შემდეგ შპილმანმა განაახლა თავისი კარიერა პოლონეთის რადიოში. პიანისტობის გარდა იგი კომპოზიტორიც იყო. მისი შემოქმედება ასობით სიმღერას და მრავალ საორკესტრო ნამუშევარს მოიცავს. Władysław Szpilman information and biography In Loving Memory Of Władysław Szpilman Information on Szpilman's works at Boosey & Hawkes "Szpilman's Warsaw: The History behind The Pianist" at the United States Holocaust Memorial Museum Interview with Dr. Halina Grzecznarowska-Szpilman, widow of Władysław Szpilman, first part Interview with Dr. Halina Grzecznarowska Szpilman, widow of Władysław Szpilman, second part დაარქივებული 2016-03-09 საიტზე Wayback Machine. Władysław Szpilman Information on Wladyslaw Szpilman at Polish Biographical Dictionary by Polish Academy of Sciences, Kraków 2013 დაარქივებული 2003-12-24 საიტზე Wayback Machine. Uri Caine – performance of songs by Władisław Szpilman ვლადისლავ შპილმანი კინოფილმების ინტერნეტ-მონაცემთა ბაზაში
ჩეგარის მთის ბრძოლა

ჩეგარის მთის ბრძოლა (სერბ. Битка на Чегру/Bitka na Čegru) ასევე ცნობილი როგოც კამენიცას ბრძოლა (Бој на Каменици/Boj na Kamenici) — 1809 წლის 31 მაისს სერბეთის პირველი აჯანყების პერიოდში სერბ აჯანყებულებსა და ოსმალეთის იმპერიის ძალებს შორის ნიშის ციხესთან ახლოს მომხდარი ბრძოლა. ბრძოლა სოფელ კამენიცასა და დონჯი-მატეევაცის შორის მდებარე ჩეგარის მთაზე მოხდა, რომელიც ოსმალების გამარჯვებით დასრულდა. მას შემდეგ რაც ოსმალებმა სანგარი აიღეს სერბების მეთაურმა სტეფან სინჯელიჩმა დენთით სავსე კასრები ააფეთქა. ბრძოლის შემდეთ ოსმალებმა დაღუპული სერბების თავის ქალებისგან კოშკი ააგეს. Perović, Radoslav (1954). Grada za istoriju Prvog srpskog ustanka, გვ. 269.  Никола Чупић (1904). Годишњица Николе Чупића. Штампа Државне штампарије Краљевине Југославије, გვ. 170.  Stojančević, Vladimir (1994). Prvi srpski ustanak: Ogledi i studije. Vojna knj., გვ. 90–98.
ასურეთული შავი

ასურეთული შავი, ასურეთული, შალა, შალ იზიუმი, შალის ყურძენი (გერმ. Schaltrauben), შალის შავი (გერმ. Schalschwarz) — ქართული აბორიგენული წითელყურძნიანი საღვინე ვაზის ჯიში ქართლიდან. ნაპოვნია გარეულ ვაზებს შორის ასურეთის ტყეში გერმანელი კოლონისტის გვარად შალის (გერმ. Schal) მიერ. როგორც უხვმოსავლიანი ჯიში იგი სწრაფად გავრცელდა ქვემო ქართლში და ადგილობრივი გერმანელები მას მპოვნელის სახელით მოიხსენიებდნენ: „შალის ყურძენი“ და „შალის შავი“. აკადემიკოსმა სოლომონ ჩოლოყაშვილმა „ასურეთული“ უწოდა, იმ სოფლის სახელი, რომელშიც თავიდანვე იყო გავრცელებული. რ. კიკაჩეიშვილის (1963) აზრით, იმ ტყის მიდამოებში, სადაც შალმა ეს ჯიში იპოვა, ვენახები არ არის. ამიტომ შეიძლება ვიფიქროთ, რომ იგი ძველქართული ჯიშია, რომელიც დამპყრობთა მიერ განადგურებულ ტერიტორიაზე უპატრონოდ დარჩა და გაგარეულდა“. ზრდასრული ფოთოლი საშუალო ზომისაა, მომრგვალო ფორმის, სამ-ხუთ ნაკვთიანი. ფოთლის ქვედა მხარე ძალიან სუსტადაა აბლაბუდისებრად შებუსული. ყვავილი მდედრობითი სქესისაა. მტევანი საშუალო ან საშუალოზე დიდია. ცილინდრულ-კონსური, ხშირად უფორმო, დატოტვილი და მხრიანი, კუმსი ან ძლიერ კუმსი, გვხვდება თხელი მტევნებიც. მტევნის სიკუმსე ყვავილის განაყოფიერების ინტენსივობაზეა დამოკიდებული. მარცვალი საშუალო ზომისაა, მომრგვალო, სრულ სიმწიფეში მუქი იისფერი, შავში გარდამავალი. კანი თხელი და მკვრივი აქვს, ცვილისებრი ფიფქით უხვად დაფარული. რბილობი საკმაოდ ხორციანი და წვნიანია, წვენი შეუფერავია, გემო — ტკბილი და სასიამოვნო. ჯიში საშუალო ან საშუალოზე ძლიერი ზრდისაა, ხელოვნურად განაყოფიერების შემთხვევაში უხვმოსავლიანია. სრულ სიმწიფეში სექტემბრის მეორე ნახევრიდან შედის. ასურეთული შავის სავეგეტაციო პერიოდი კვირტის გაშლიდან სრულ სიმწიფემდე 154-160 დღეა. მტევნის საშუალო წონა 200 გრამამდეა, კარგად განაყოფიერების პირობებში კი 500 გრამია. საჰექტარო მოსავლიანობა საშუალოდ 20.0-30.0 ტონაა, ხოლო განაყოფიერების გარეშე 9.0-13.0 ტონა. ყურძნის სრული სიმწიფის პერიოდში მისი შაქრიანობა აღწევს 17-18.5%-ს, ხოლო მჟავიანობა — 7-8.5 გ/ლ-ს. მიიღება ღია წითელი ფერის სუფრის მშრალი ღვინო, რომელიც ხასიათდება ხალისიანი მჟავიანობითა და კარგი გემოთი. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 50
აფსუაჟი

აფსუაჟი (აფხ. Аԥсуажь — „აფხაზური ყურძენი“) — ქართული აბორიგენული წითელყურძნიანი საღვინე ვაზის ჯიში აფხაზეთიდან. ზრდასრული ფოთოლი საშუალო ზომისაა, მომრგვალო ფორმის, სამნაკვთიანი. ფოთლის ქვედა მხარე ხასიათდება სუსტი აბლაბუდისებრი შებუსვით. ყვავილი ორსქესიანია. მტევანი საშუალო ზომისაა, კონუსური ფორმის, ფრთიანი, კუმსი. მარცვალი საშუალო ზომის აქვს, მომრგვალო ან მცირედ ოვალური. შავი ფერის. რბილობი წვნიანია, წვენი ოდნავ შეფერილი. ვაზი საშუალო ზრდისაა, საჰექატრო მოსავლიანობა საშუალოდ 5 ტონაა. ყურძენი სრულ სიმწიფეში სექტემბრის ბოლოს შედის. აფსუაჟისაგან მიიღება სუფრის წითელი მშრალი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 52 ↑ жур. «Абаза», №2 (19), 01 декабря, 2015
აფხაზური (ვაზის ჯიში)

აფხაზური, აფხაზური შავი — ქართული აბორიგენული წითელყურძნიანი საღვინე ვაზის ჯიში ლეჩხუმიდან. ზრდასრული ფოთოლი საშუალო ზომისაა, მომრგვალო, სამ-ხუთნაკვთიანი, საშუალოდ ან მცირედ დანაკვთული. ფოთლის ქვედა მხარე აბლაბუდისებრადაა შებუსული. ყვავილი მდედრობითია. მტევანი საშუალო ზომის აქვს, ცილინდრულ-კონუსური ფორმის. ზოგჯერ ცილინდრული ან კონუსური, ფრთიანი, საშუალო სიკუმსის ან მეჩხერი. მარცვალი საშუალო ზომისაა, მომრგვალო, შავი ფერის. კანი მკვრივი აქვს, ცვილისებრი ფიფქით დაფარული. რბილობი ხორციანი და წვნიანია. წვენი შეუფერავი, სასიამოვნო გემოთი. აფხაზური ძლიერი ზრდით გამოირჩევა. სრულ სიმწიფეში სექტემბრის ბოლოს შედის. სავეგეტაციო პერიოდი კვირტის გაშლიდან სრულ სიმწიფემდე 163 დღეა. მტევნის საშუალო წონა 150 გრამია, საჰექტარო მოსავლიანობა — 8.0 ტონა. ყურძნის სრული სიმწიფის პერიოდში მისი შაქრიანობა აღწევს 17%-ს, ხოლო მჟავიანობა — 7.5 გ/ლ-ს. მიიღება მსუბუქი, თხელი და ნაკლებჰარმონიული სუფრის წითელი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 52
ახალციხური თეთრი

ახალციხური თეთრი — ქართული აბორიგენული თეთრყურძნიანი საღვინე ვაზის ჯიში მესხეთიდან. მესხური წარმოშობის ძლიან იშვიათი ჯიში. მისი ასწლიანი ძირები პირველად ახალციხეში სოფელ აწყურში აღმოაჩინეს და ამიტომაც ახალციხური თეთრი უწოდეს. ზრდასრული ფოთოლი დიდი ზომისაა, მომრგვალო, ხუთი, იშვიათად სამნაკვთიანი. ფოთლის ქვედა მხარე შეუბუსავია. ყვავილი ორსქესიანია. მტევანი დიდი ზომის აქვს, ცილინდრული ან ცილინდრულ-კონუსური ფორმის. საშუალო სიკუმსისაა. მარცვალი მსხვილია, მომრგვალო, ჩალისფერი, მზის მხარეს მოწითალო ელფერით. კანი ნაზი და მკვრივია, ცვილისებრი ფიფქით ოდნავ დაფარული. რბილობი ხორციანი და წვნიანია, სასიამოვნო გემოთი. ახალციხური თეთრი ძალიან ძლიერი ზრდისაა. სრულ სიმწიფეში სექტემბრის მეორე ნახევარში შედის. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე 140-150 დღეა. მტევნის საშუალო წონა 140 გრამია, საჰექატრო მოსავლიანობა — 12.0-15.0 ტონა. ყურძნის სრული სიმწიფის პერიოდში მისი შაქრიანობა აღწევს 16-19%-ს, ხოლო მჟავიანობა — 7-11 გ/ლ-ს. მტევნები გამოირჩევა ლამაზი გარეგნობით და გამოიყენება სასუფრე ყურძნად, აგრეთვე მიიღება სუფრის თეთრი მშრალი ღვინო. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 59
ახმეტური შავი

ახმეტური შავი, ახმეტურა, ახმეტის წითელი — ქართული აბორიგენული წითელყურძნიანი საღვინე ვაზის ჯიში კახეთიდან. ზრდასრული ფოთოლი საშუალო ან დიდი ზომისაა, ხუთნაკვთიანი. ფოთლის ქვედა მხარე შებუსულია თხელ აბლაბუდისებრად. ყვავილი ორსქესიანია. მტევანი საშუალო ზომისაა, კონუსური ფორმის, დატოტვილი, ზოგჯერ ცილინდრულ-კონუსური. საშუალო სიმკვრივის, ზოგჯერ თხელი. მარცვალი საშუალო ზომისაა, ოვალური ფორმის. მუქი წითელი, თითქმის შავი ფერის. კანი მკვრივი აქვს, რბილობი — წვნიანი, წვენი — უფერული. ახმეტური შავი საშუალო ზრდისა და საშუალომოსავლიანია. სრულ სიმწიფეშიოქტომბრის შუა რიცხვებში შედის. სავეგეტაციო პერიოდის ხანგრძლივობა კვირტის გაშლიდან სრულ სიმწიფემდე საშუალოდ 165 დღეა. მტევნის წონა 165-200 გრამია. ყურძნის სრული სიმწიფის პერიოდში მისი შაქრიანობა აღწევს 18-19%-ს, ხოლო მჟავიანობა — 7-8 გ/ლ-ს. მიიღება ხარისხიანი სუფრის წითელი ღვინო, გამოიყენება საკუპაჟე მასალად. უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 60
თელმიკო

თბილისის ელექტრომიმწოდებელი კომპანია (შემოკლებით - თელმიკო) — ელექტრომიმწოდებელი კომპანია თბილისში. კომპანია საქართველოს ენერგეტიკული ბაზრის რეფორმირების შედეგად შეიქმნა და 2021 წლის 1 ივლისიდან თბილისში 600 000-ზე მეტ მომხმარებელს ემსახურება. დღეისათვის კომპანიაში დასაქმებულია 150 ადამიანი. 2021 წელს კომპანია მინფრასტრუქტურაში 1,7 მილიონი ლარის ინვესტიცია განახორციელა. ამუშავდა თანამედროვე ქოლ-ცენტრი, რომელიც მომხმარებელს საშუალებას აძლევს მიიღონ საჭირო ინფორმაცია რეჟიმში 24/7. გაიხსნა 6 მომსახურების ცენტრი. 2022 წელს კომპანია, დაახლოებით, 2 მილიონი ლარის ინვესტიციას აპირებს და გეგმავს ციფრული სერვისების განვითარებას. 2021 წლის აგვისტოში ენერგეტიკისა და წყალმომარაგების მარეგულირებელმა ეროვნულმა კომისიამ (სემეკ) „თელმიკო“ 75 000 ლარით, ხოლო „თელასი“ 50 000 ლარით დააჯარიმა. კომპანიებმა მოქალაქეებს 2021 წლის ივნისსა და ივლისში მოხმარებულ ელექტროენერგიაზე ტარიფი არასწორად დაარიცხეს. ჯარიმის გარდა, „თელმიკოსა“ და „თელასს“ დაევალათ, მოქალაქეებზე ზედმეტობით დარიცხული თანხების დააკორექტირონ. ↑ სემეკმა „თელმიკო“ 75 000 ლარით, ხოლო „თელასი“ 50 000 ლარით დააჯარიმა ოფიციალური საიტი
ამიერკავკასიის საბჭოების III ყრილობა

ამიერკავკასიის საბჭოების III ყრილობა (10 — 14 აპრილი, 1925, თბილისი) — ამიერკავკასიის საბჭოების რიგით მესამე ყრილობა. ესწრებოდა 583 დელეგატი, მათ შორის: კომუნისტი — 485, უპარტიო — 98; ეროვნული შემადგენლობა: აზერბაიჯანელი — 145, ქართველი — 189, სომეხი — 144, რუსი — 60 და სხვა — 45. დღის წესრიგი: ამიერკავკასიის სფსრ მთავრობის ანგარიში (მ. ორახელაშვილი); მოხსენებები: 1925 წლის სასოფლო-სამეურნეო გადასახადი (მ. ჰუსეინოვი), ამიერკავკასიის სასოფლო-სამეურნეო ბანკი და სასოფლო-სამეურნეო კრედიტის სისტემა (ა. ჩხენკელი), წითელი არმია (მ. ფრუნზე და ა. კორკი); ამიერკავკასიის სფსრ-ის კონსტიტუციის დამტკიცება (ა. შავერდოვი); ამიერკავკასიის სფსრ-ის ცაკის არჩევნები; სსრ კავშირის საბჭოების III ყრილობის დელეგატთა არჩევნები. ყრილობამ მოიწონა ასფსრ-ის მთავრობის მოღვაწეობა საანგარიშო პერიოდში.სათანადო ორგანოებს დაევალა გაეთვალისწინებინათ ამიერკავკასიაში სტიქიური უბედურების შედეგები და შეემცირებინათ 1925-1926 წლების სასოფლო-სამეურნეო გადასახადის ოდენობა. ამიერკავკასიის სასოფლო-სამეურნეო ბანკს და სასოფლო-სამეურნეო ამხანაგობებს უნდა უზრუნველეყოთ სასოფლო-სამეურნეო კრედიტის დანიშნულებისამებრ გამოყენება და კლასობრივი პრინციპების საფუძველზე განაწილება. ყრილობამ დაამტკიცა ასფსრ-ის კონსტიტუციის ახალი ტექსტი, რომელიც ითვალისწინებდა ასფსრ-ის პირველი კონსტიტუციის მიღების (1922 წლის 13 დეკემბერი) შემდეგ ქვეყნის ცხოვრებაში მომხდარ ცვლილებებს. დასახა ამიერკავკასიის საბჭოთა რესპუბლიკის თავდაცვისუნარიანობის განმტკიცების ღონისძიებები. ყრილობამ აირჩია ასფსრ-ის ცაკი (210 წევრი და 117 კანდიდატი) და სსრ კავშირის საბჭოების III ყრილობის დელეგატები. სულ გაიმართა ამიერკავკასიის III მოწვევის ცენტრალური აღმასრულებელი კომიტეტის სამი სესია: ამიერკავკასიის ცაკის III მოწვევის პირველი სესია — 15.4.1925, თბილისი; ამიერკავკასიის ცაკის III მოწვევის მეორე სესია — 25 - 29.1.1926, ერევანი; ამიერკავკასიის ცაკის III მოწვევის მესამე სესია — 10 - 14.12.1926, თბილისი. თოიძე ლ., ქართული საბჭოთა ენციკლოპედია, ტ. 1, თბ., 1975. — გვ. 387. Третий Закавказский съезд Советов., Стенографический отчет, Тифлис, 1925 III Съезд Советов (Тифлис) https://iverieli.nplg.gov.ge/bitstream/1234/317928/1/Komunisti_1925_N82.pdf https://iverieli.nplg.gov.ge/bitstream/1234/317929/1/Komunisti_1925_N83.pdf https://iverieli.nplg.gov.ge/bitstream/1234/317930/1/Komunisti_1925_N84.pdf ↑ https://iverieli.nplg.gov.ge/bitstream/1234/317931/1/Komunisti_1925_N85.pdf ↑ https://iverieli.nplg.gov.ge/bitstream/1234/319804/1/Komunisti_1926_N19.pdf ↑ https://iverieli.nplg.gov.ge/bitstream/1234/319806/1/Komunisti_1926_N20.pdf ↑ https://iverieli.nplg.gov.ge/bitstream/1234/319915/1/Komunisti_1926_N21.pdf ↑ https://iverieli.nplg.gov.ge/bitstream/1234/319917/1/Komunisti_1926_N22.pdf ↑ https://iverieli.nplg.gov.ge/bitstream/1234/319919/1/Komunisti_1926_N23.pdf ↑ https://iverieli.nplg.gov.ge/bitstream/1234/319920/1/Komunisti_1926_N24.pdf ↑ https://iverieli.nplg.gov.ge/bitstream/1234/329135/1/Komunisti_1926_N284.pdf ↑ https://iverieli.nplg.gov.ge/bitstream/1234/329136/1/Komunisti_1926_N285.pdf ↑ https://iverieli.nplg.gov.ge/bitstream/1234/329137/1/Komunisti_1926_N286.pdf ↑ https://iverieli.nplg.gov.ge/bitstream/1234/329138/1/Komunisti_1926_N287.pdf